|  |  |  |
| --- | --- | --- |
|  **Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α**   |  | ΣΧΟΛΗ ΕΠΙΣΤΗΜΩΝ ΥΓΕΙΑΣ**ΤΜΗΜΑ ΙΑΤΡΙΚΗΣ**ΓΡΑΜΜΑΤΕΙΑΤηλ.: 2610/969100-8E-mail: secretary@med.upatras.grWeb site: [www.med.upatras.gr](http://www.med.upatras.gr) |

**ΑΝΑΚΟΙΝΩΣΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΤΟΥ ΔΙΑΤΜΗΜΑΤΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ**

**«ΕΞΑΤΟΜΙΚΕΥΜΕΝΗ ΙΑΤΡΙΚΗ - PERSONALIZED MEDICINE»**

Τα Τμήματα Ιατρικής και Φαρμακευτικής της Σχολής Επιστημών Υγείας του Πανεπιστημίου Πατρών ανακοινώνουν ότι κατά το Ακαδημαϊκό έτος 2022-2023 πρόκειται να λειτουργήσει το Διατμηματικό Πρόγραμμα Μεταπτυχιακών Σπουδών (Δ.Π.Μ.Σ.) με τίτλο «ΕΞΑΤΟΜΙΚΕΥΜΕΝΗ ΙΑΤΡΙΚΗ - PERSONALIZED MEDICINE» το οποίο ιδρύθηκε με την υπ’ αριθμ. 30/236/8025/27.02.2020 απόφαση (ΦΕΚ 775/10.3.2020 τ.Β΄) και ισχύει, όπως ενεκρίθη από τη Σύγκλητο του Πανεπιστημίου Πατρών (συνεδρ. υπ’ αριθ. 151/6.6.2019 και 161/19.12.2019) και τη Συνέλευση του Τμήματος Ιατρικής (συνεδρ. υπ’ αριθ. 725/21.1.2019 και 749/14.10.2019) και τη Συνέλευση του Τμήματος Φαρμακευτικής (συνεδρ. υπ’ αριθ. 438/18.12.2018 και 449/11.9.2019). Διέπεται από τις διατάξεις τoυ νόμου 4485/2017, του Εσωτερικού Κανονισμού Λειτουργίας του Πανεπιστημίου Πατρών, καθώς και του Κανονισμού Μεταπτυχιακών Σπουδών του ΔΠΜΣ, σύμφωνα με τις διατάξεις της υπ' αριθμ. 24/179/5246/19.02.2021 απόφασης (ΦΕΚ 871/5.3.2021 τ.Β΄).

Το Δ.Π.Μ.Σ. «Εξατομικευμένη Ιατρική - Personalized Medicine» οδηγεί στην απονομή Διπλώματος Μεταπτυχιακών Σπουδών (Δ.Μ.Σ.) στην «ΕΞΑΤΟΜΙΚΕΥΜΕΝΗ ΙΑΤΡΙΚΗ - PERSONALIZED MEDICINE».

**1. Κατηγορίες Εισακτέων**

Στο Δ.Π.Μ.Σ. γίνονται δεκτοί, μετά από ανοικτή προκήρυξη και επιλογή, κάτοχοι τίτλου πρώτου κύκλου σπουδών των ακόλουθων Τμημάτων/Σχολών της ημεδαπής ή ομοταγών ιδρυμάτων της αλλοδαπής: Ιατρικής, Φαρμακευτικής, Οδοντιατρικής, Βιολογίας, Μοριακής Βιολογίας, Χημείας, Βιοχημείας και Νοσηλευτικής των Πανεπιστημίων της χώρας, καθώς και κάτοχοι ισότιμων και αντίστοιχων τίτλων σπουδών της ημεδαπής και αλλοδαπής, σύμφωνα με την κείμενη νομοθεσία.

Αίτηση μπορούν να υποβάλουν και τελειόφοιτοι των ανωτέρω Τμημάτων/Σχολών, υπό την προϋπόθεση ότι θα έχουν προσκομίσει Βεβαίωση Περάτωσης Σπουδών το αργότερο μέχρι την ημερομηνία συνεδρίασης της Ειδικής Διατμηματικής Επιτροπής για επικύρωση του πίνακα των επιτυχόντων. Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία έναρξης του προγράμματος.

Σε κάθε περίπτωση, οι επιλεγέντες θα πρέπει να προσκομίσουν όλα τα απαραίτητα δικαιολογητικά μέχρι τη λήξη της ημερομηνίας των εγγραφών.

**2. Αριθμός εισακτέων:**

Ο αριθμός των εισακτέων ορίζεται **κατ’ ανώτατο όριο** σε πενήντα (50) μεταπτυχιακούς φοιτητές**.**

Γίνονται δεκτοί ως υπεράριθμοι, μέλη των κατηγοριών ΕΕΠ, ΕΔΙΠ και ΕΤΕΠ, σύμφωνα με την παρ. 8 του άρθρου 34 του ν. 4485/2017.

**3. Γλώσσα διδασκαλίας**

Τα μαθήματα θα διδάσκονται στην αγγλική γλώσσα.

**4. Χρονική διάρκεια και τέλη φοίτησης:**

Η χρονική διάρκεια του ΔΠΜΣ ορίζεται σε δυο (2) ακαδημαϊκά εξάμηνα και προβλέπεται καταβολή τελών φοίτησης (δίδακτρα) ύψους 3.000 ευρώ κατ’ άτομο.

Η καταβολή των διδάκτρων πραγματοποιείται σε δύο ισόποσες δόσεις στην αρχή κάθε εξαμήνου.

**5. Δικαιολογητικά υποψηφιότητας:**

Οι υποψήφιοι θα πρέπει να αποστείλουν/καταθέσουν στη Γραμματεία του Τμήματος Ιατρικής του Πανεπιστημίου Πατρών (Ισόγειο Κτιρίου Προκλινικών Λειτουργιών) ή αυτοπροσώπως ή με νομίμως εξουσιοδοτημένο άτομο ή ταχυδρομικώς (με συστημένη αποστολή) στη διεύθυνση: Πανεπιστήμιο Πατρών, Γραμματεία Τμήματος Ιατρικής, Τ.Κ. 26504, Ρίο, Πάτρα, τα παρακάτω δικαιολογητικά:

1. Αίτηση. Χορηγείται ειδικό έντυπο από:

* Τη Γραμματεία του Τμήματος Ιατρικής του Πανεπιστημίου Πατρών και βρίσκεται αναρτημένο στην ιστοσελίδα του Τμήματος: www.[med.upatras.gr](http://www.med.upatras.gr/)
* Την ιστοσελίδα του ΔΠΜΣ: <https://persomed.upatras.gr/>

2. Φωτοαντίγραφο αστυνομικής ταυτότητας.

3. Αντίγραφο πτυχίου με αναγνώριση από το ΔΟΑΤΑΠ, εφόσον έχει αποκτηθεί από ΑΕΙ της Αλλοδαπής. Σε περίπτωση που δεν υπάρχει αναγνώριση από το ΔΟΑΤΑΠ, θα πρέπει να προσκομίζεται αποδεικτικό αίτησης κατάθεσης για αναγνώριση και η τελική απόφαση της αναγνώρισης του προπτυχιακού τίτλου θα πρέπει να προσκομίζεται υποχρεωτικά πριν την απονομή του ΔΜΣ. Γίνεται επίσης δεκτό πιστοποιητικό αναλυτικής βαθμολογίας με βεβαίωση ότι ο υποψήφιος έχει εκπληρώσει όλες τις υποχρεώσεις για την απόκτηση του πτυχίου.

4. Πιστοποιητικό αναλυτικής βαθμολογίας.

5. Λοιποί τίτλοι και στοιχεία:

 α. Συμμετοχή σε επιστημονικές εκδηλώσεις (Σεμινάρια ή συνέδρια) και
 συμμετοχή σε επιστημονικές δημοσιεύσεις (εφ’ όσον υπάρχουν)

 β. Πιστοποιητικά συμμετοχής σε ερευνητικά προγράμματα, σχετικής εμπειρίας
 κ.λπ. (εφ' όσον υπάρχουν)

 γ. διπλώματα, αντίγραφα αποτελεσμάτων εξετάσεων γνώσης τουλάχιστον της
 αγγλικής γλώσσας

6. Συστατικές επιστολές

7. Σύντομο βιογραφικό σημείωμα, κατά το ευρωπαϊκό πρότυπο.

Οι αιτήσεις και τα απαραίτητα δικαιολογητικά θα πρέπει να κατατεθούν, το αργότερο μέχρι και τις 14 Σεπτεμβρίου 2022, στη Γραμματεία του Τμήματος Ιατρικής του Πανεπιστημίου Πατρών ή να αποσταλούνταχυδρομικώς, με συστημένη επιστολή, σε φάκελο με την ένδειξη: **Αίτηση Υποψηφιότητας για το ΔΠΜΣ «ΕΞΑΤΟΜΙΚΕΥΜΕΝΗ ΙΑΤΡΙΚΗ - PERSONALIZED MEDICINE»** στη Διεύθυνση: Πανεπιστήμιο Πατρών, Γραμματεία Τμήματος Ιατρικής, κτίριο Προκλινικών Λειτουργιών, Τ.Κ. 26504, Ρίο, Πάτρα ή με μήνυμα ηλεκτρονικού ταχυδρομείου στο secretary@med.upatras.gr.

**Η αίτηση** για την εισαγωγή μεταπτυχιακών φοιτητών στο Δ.Π.Μ.Σ. θα πρέπει **να υποβληθεί και ηλεκτρονικά στη διεύθυνση:**

[https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm)

**Η δικτυακή πύλη θα είναι ανοικτή έως και τις 14 Σεπτεμβρίου 2022.**

**6. Επιλογή εισακτέων:**

Η επιλογή των μεταπτυχιακών φοιτητών γίνεται από την Επιτροπή Αξιολόγησης Υποψηφίων (ΕΑΥ) με συνεκτίμηση των εξής κριτηρίων:

1. Τον βαθμό πτυχίου/διπλώματος.
2. Τη διπλωματική εργασία (όπου προβλέπεται σε προπτυχιακό επίπεδο)
3. Συνέντευξη του υποψηφίου (συνεκτίμηση της προσωπικότητας, της επιστημονικής συγκρότησης και των συστατικών επιστολών). Η ημερομηνία διενέργειας της συνέντευξης θα ανακοινωθεί.
4. Γνώση της αγγλικής γλώσσας σε επίπεδο τουλάχιστον Β2.
5. Άλλα προσόντα (π.χ. γνώση άλλων ξένων γλωσσών, ικανότητα χρήσης Η/Υ κ.τ.λ.).
6. Πιθανή ερευνητική (δημοσιεύσεις)/ επαγγελματική εμπειρία, σχετική με το γνωστικό αντικείμενο του ΔΠΜΣ, συμμετοχή σε επιστημονικές εκδηλώσεις και επιστημονικές δημοσιεύσεις.

**7. Απαλλαγή από τέλη φοίτησης**

Απαλλάσσονται από τα τέλη φοίτησης, οι μεταπτυχιακοί φοιτητές των οποίων το ατομικό εισόδημα, εφόσον διαθέτουν ίδιο εισόδημα, και το οικογενειακό διαθέσιμο ισοδύναμο εισόδημα δεν υπερβαίνουν αυτοτελώς, το μεν ατομικό το εκατό τοις εκατό (100%), το δε οικογενειακό το εβδομήντα τοις εκατό (70%) του εθνικού διάμεσου διαθέσιμου ισοδύναμου εισοδήματος, σύμφωνα με τα πλέον πρόσφατα κάθε φορά δημοσιευμένα στοιχεία της Ελληνικής Στατιστικής Αρχής (ΕΛ.ΣΤΑΤ.). Η απαλλαγή αυτή παρέχεται για τη συμμετοχή σε ένα μόνο Π.Μ.Σ. Σε κάθε περίπτωση, ο αριθμός των απαλλασσόμενων φοιτητών δεν υπερβαίνει το ποσοστό του τριάντα τοις εκατό (30%) του συνολικού αριθμού των φοιτητών που εισάγονται στο ΔΠΜΣ. Αν οι δικαιούχοι υπερβαίνουν το ποσοστό του προηγούμενου εδαφίου, επιλέγονται με σειρά κατάταξης ξεκινώντας από αυτούς που έχουν το μικρότερο εισόδημα. Η αίτηση απαλλαγής τελών φοίτησης υποβάλλεται από τον ενδιαφερόμενο στο Τμήμα Ιατρικής ύστερα από την ολοκλήρωση της διαδικασίας επιλογής των φοιτητών στο ΔΠΜΣ. Σε καμία περίπτωση η οικονομική αδυναμία δεν αποτελεί λόγο μη επιλογής στο ΔΠΜΣ.

Δεν δικαιούνται απαλλαγή όσοι λαμβάνουν υποτροφία από άλλη πηγή.

**ΠΛΗΡΟΦΟΡΙΕΣ:**

1. Πανεπιστήμιο Πατρών, Γραμματεία Τμήματος Ιατρικής, τηλ. 2610-969104, 2610-969108, email: secretary@med.upatras.gr
2. Στην ιστοσελίδα του προγράμματος: https://persomed.upatras.gr/
3. Στην ιστοσελίδα του Τμήματος Ιατρικής του Πανεπιστημίου Πατρών: [med.upatras.gr](http://www.med.upatras.gr/)

**Ο Πρόεδρος του Τμήματος**

**Παναγιώτης Π. Μέγας**

**Καθηγητής**